b'\n_START_ARTICLE_\nBoy George\n_START_SECTION_\nLiv og karriere\n_START_PARAGRAPH_\nHan voksede op i Eltham med sine fire br\xc3\xb8dre, ene s\xc3\xb8ster og to irske for\xc3\xa6ldre. I skolen klarede George sig ikke s\xc3\xa6rlig godt, og han blev smidt ud af skolen da han var omkring 15 \xc3\xa5r, p\xc3\xa5 trods af han i forvejen n\xc3\xa6sten aldrig m\xc3\xb8dte op. George interesserede sig mere for at g\xc3\xa5 p\xc3\xa5 natklubber med sine venner, og selvf\xc3\xb8lgelig at g\xc3\xb8re noget ud af sig selv, med make-up, h\xc3\xa5r og t\xc3\xb8j, hvilket s\xc3\xa5 s\xc3\xa5 provokerende ud, at George n\xc3\xa6sten altid mistede sit job. Da han for f\xc3\xb8rste gang tog p\xc3\xa5 b\xc3\xb8ssebar med sine venner, m\xc3\xb8dte han den 10 \xc3\xa5r \xc3\xa6ldre Philip Sallon, som var grunden til George fandt ud af han var homoseksuel, og de blev hurtigt n\xc3\xa6re venner, og er det stadig den dag i dag. George var fascineret af musik, og slog sig sammen med Annabella Lwin i bandet Bow Wow Wow, hvor han optr\xc3\xa5dte under kunstnernavnet Lieutenant Lush. I slutningen af 1970\'erne var Boy George langt fra en ukendt person, og havde allerede dengang v\xc3\xa6ret i aviserne mange gange, p\xc3\xa5 grund af sit bizarre udseende, is\xc3\xa6r hans mindre ber\xc3\xb8mte nonne-look blev der skrevet artikler om. Dengang var han ogs\xc3\xa5 i et forhold med punk-sangeren Kirk Brandon, selvom det blev holdt nogenlunde hemmeligt. Theatre Of Hate-hittet Original Sin er skrevet til George, selvom Kirk ikke fortalte det til s\xc3\xa6rlig mange._NEWLINE_I 1980 m\xc3\xb8dte George Mikey Craig, som sammen startede bandet In Praise Of Lemmings. Kort tid efter kom trommeslageren Jon Moss med, og den sidste der sluttede sig til dem var Roy Hay, og de lavede bandets navn om til Sex Gang Children. Da ingen af de navne rigtig h\xc3\xa6ngte ved, besluttede de sig for at kalde sig selv for Culture Club og sammen grundlagde de, hvad der senere skulle blive en af 1980\'ernes succesrige new age-grupper. Culture Clubs to f\xc3\xb8rste singler, White boy og I\'m afraid of me, opn\xc3\xa5ede ingen succes, men gruppens tredje single, Do you really want to hurt me, blev det, der skulle f\xc3\xb8re gruppen frem til de to mest succesrige \xc3\xa5r i deres historie._NEWLINE_Efter gennembruddet med Do you really want to hurt me havde Culture Club en lang r\xc3\xa6kke af hits, der bl.a. omfattede I\'ll tumble for you, Miss me blind, Church of the poison mind, Victims og deres absolutte st\xc3\xb8rste hit: Karma Chameleon._NEWLINE_I efter\xc3\xa5ret 1984 udgav Culture Club, hvad der skulle blive deres sidste store "charttopper". Singlen hed The war song, og var en i\xc3\xb8refaldende sang med et nemt "synge-med-refrain". Efter The war song udsendte Culture Club albummet Walking up with the house on fire og singlerne The medal song og Love is love, af hvilke den sidste stammede fra soundtracket til filmen Electric Dreams. Ingen af disse udgivelser blev dog hits, og alle begyndte efterh\xc3\xa5nden at anse gruppen som f\xc3\xa6rdig, og medierne beskrev ikke l\xc3\xa6ngere George som en s\xc3\xb8d lille dukkedreng, men som en fed og f\xc3\xa6rdig \'drag queen\'._NEWLINE_1984 blev ogs\xc3\xa5 \xc3\xa5ret hvor George, p\xc3\xa5 grund af faldende popularitet og et problemfyldt homoseksuelt forhold til trommeren Jonn Moss begyndte et narkotikaforbrug, der gjorde hans opf\xc3\xb8rsel mere og mere outreret og ogs\xc3\xa5 havde en del af skylden for det, der i 1986 skulle blive Culture Club og Boy Georges endelige fald fra stjernehimlen._NEWLINE_I for\xc3\xa5ret udsendte Culture Club albummet From luxury to heartache, et ganske udm\xc3\xa6rket album, med b\xc3\xa5de gode og velproducerede sange. F\xc3\xb8rste single var Move away, og nummeret var et mindre hit over det meste af Europa, men midt i promoveringen af albummet br\xc3\xb8d helvede pludselig l\xc3\xb8s. Georges bror David stod frem i pressen med meddelelsen: "George er narkomisbruger, og kan d\xc3\xb8 af det."_NEWLINE_I l\xc3\xb8bet af de n\xc3\xa6ste otte m\xc3\xa5neder skete der rigtigt meget i Georges liv. En af hans venner d\xc3\xb8de af en overdosis i hans hjem, han fik en "kold tyrker", og han indspillede hvad der skulle blive hans mest succesfulde solosingle og -album._NEWLINE_\xc3\x85ret var 1987. George udsendte sin f\xc3\xb8rste solosingle, en coverversion af Ken Booths 1970\'er klassiker Everything I own, og til alles overraskelse str\xc3\xb8g singlen direkte ind som nummer et p\xc3\xa5 den engelske hitliste._NEWLINE_Siden 1987 har det v\xc3\xa6ret sm\xc3\xa5t med Boy Georges placeringer p\xc3\xa5 hitlisterne rundt omkring i Europa, men han er dog stadigv\xc3\xa6k en meget aktiv kunstner, og har i de efterf\xc3\xb8lgende \xc3\xa5r udgivet flere soloalbums og haft en genforeningsperiode med Culture Club._NEWLINE_Boy George str\xc3\xb8g ind som nr 4 i England sammen med Culture Club i 1998 med singlen "I just wanna be loved"._NEWLINE_Han har ogs\xc3\xa5 v\xc3\xa6ret med til at skrive musicalen om sit eget og Leigh Bowerys liv,Taboo, hvor han ogs\xc3\xa5 har medvirket som mode designeren Leigh Bowery ved s\xc3\xa6rlige lejligheder. Rollen som Boy George blev spillet af den skotske skuespiller og sanger Euan Morton. Musicalen var oprindeligt kun i London, men da den lesbiske amerikaner Rosie O\'Donnell s\xc3\xa5 showet, besluttede hun sig for at bruge en masse millioner dollars, for at f\xc3\xa5 Taboo til at k\xc3\xb8re p\xc3\xa5 Broadway i New York City, hvilket det kom, men det var ikke den helt store succes og showet m\xc3\xa5tte lukke ned._NEWLINE_Taboo the musical \xc3\xa5bnede igen i Brixton London i 2012 til bragende anmeldelser og forl\xc3\xa6ngelse._NEWLINE_Derudover har han haft meget travlt med sin DJ karriere, som allerede startede f\xc3\xb8r Culture Club, og ogs\xc3\xa5 kort tid efter, da han startede bandet Jesus Loves You. Han har udgivet 2 selvbiografier, den f\xc3\xb8rste er "Take it like a man" og den seneste er "Straight", sidsn\xc3\xa6vnte er fra 2004. Han har desuden ogs\xc3\xa5 udgivet kogebogen "Karma Cookbook". Hans sideprojekt har v\xc3\xa6ret at udgive numre som The Twin, en meget anderledes type, med meget provokerende tekster, som George ikke har f\xc3\xb8lt han har kunne tillade sig at udgive under navnet "Boy George". The Twin har samme look(s) som Leigh Bowery ogs\xc3\xa5 havde f\xc3\xb8r han d\xc3\xb8de i 1996._NEWLINE_I dag er George mest kendt som en af verdens st\xc3\xb8rste DJ\'s, sin outrerede makeup, sit job som fotograf og selvf\xc3\xb8lgelig ogs\xc3\xa5 som modedesigner for m\xc3\xa6rket B-RUDE, som han har startet med st\xc3\xb8tte fra designeren og n\xc3\xa6re ven Mike Nicholls. Desuden havde han sit eget "record-label" More Protien, som har eksisteret siden 1990\'erne, hvor bl.a den n\xc3\xa6re veninde og rapper M.C. Kinky havde kontrakt. I dag har han sit eget label "VG records" sammen med ven og DJ manager Mark Vedo som ogs\xc3\xa5 selv er DJ. Boy George udgav i 2013 albummet "This Is What I Do" p\xc3\xa5 eget selskab VG record og fik rigtig gode anmeldelser. Bl.a. Blev det kaldt \xc3\xa5rets comeback i England. Han har spillet udsolgte koncerter b\xc3\xa5de i England, Europa og USA i efter\xc3\xa5ret 2013 og for\xc3\xa5ret 2014 med sit 9 mand store band._NEWLINE_Boy George arbejder i disse dage p\xc3\xa5 et nyt album sammen med Culture Club.'